पंडित दीनदयाल उपाध्याय के नाम से जाना जाएगा अब मुगलसराय जंक्शन
| अक्टूबर 14 , 2017 , 13:41 IST
उत्तर प्रदेश के मुगलसराय रेलवे स्टेशन का नाम पंडित दीन दयाल उपाध्याय रेलवे स्टेशन हो गया है। योगी सरकार के नाम बदलने के प्रस्ताव पर गृह मंत्रालय ने शनिवार को मुहर लगा दी है। बता दें कि नियमों के अनुसार किसी भी स्टेशन, गांव या शहर का नाम बदलने के लिए राज्य सरकार को गृह मंत्रालय से एनओसी लेनी अनिवार्य होती है।
मुगलसराय रेलवे स्टेशन वाराणसी के नजदीक है। पंडित दिन दयाल उपाध्याय जनसंघ के नेता थे। उनके शताब्दी वर्ष के अवसर पर योगी सरकार ने मुगलसराय रेलवे स्टेशन का नाम उन पर रखने का फैसला लिया गया था।
अधिकारियों ने बताया कि इंटेलिजेंस ब्यूरो, ज्योग्राफिकल सर्वे ऑफ इंडिया, डाक विभाग और रेलवे मंत्रालय ने गृहमंत्रालय से कहा है कि उन्हें मुगलसराय रेलवे स्टेशन का नाम बदलने को लेकर कोई समस्या नहीं है।
टैग्स: Railway station|Uttar pradesh|Pandit deen dayal upadhyay|Mughalsarai railway station|Mughalsarai railway station renamed